Document ID: 32014D0704

KOMMISSIONENS GENNEMFØRELSESAFGØRELSE
af 8. oktober 2014
om ændring af beslutning 2009/821/EF for så vidt angår listen over grænsekontrolsteder
(meddelt under nummer C(2014) 7139)
(EØS-relevant tekst)
(2014/704/EU)
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked (1), særlig artikel 20, stk. 1 og 3,
under henvisning til Rådets direktiv 91/496/EØF af 15. juli 1991 om fastsættelse af principperne for tilrettelæggelse af veterinærkontrollen for dyr, der føres ind i Fællesskabet fra tredjelande, og om ændring af direktiv 89/662/EØF, 90/425/EØF og 90/675/EØF (2), særlig artikel 6, stk. 4, andet afsnit, andet punktum, og artikel 6, stk. 5,
under henvisning til Rådets direktiv 97/78/EF af 18. december 1997 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet (3), særlig artikel 6, stk. 2, og
ud fra følgende betragtninger:
(1)
Ved Kommissionens beslutning 2009/821/EF (4) er der fastlagt en liste over grænsekontrolsteder, der er godkendt i henhold til direktiv 91/496/EØF og 97/78/EF. Den pågældende liste findes i bilag I til nævnte beslutning.
(2)
Danmark har meddelt, at grænsekontrolstedet i Kolding bør udgå af oplysningerne for denne medlemsstat. Tyskland har meddelt, at grænsekontrolstedet i Düsseldorf bør udgå af oplysningerne for denne medlemsstat. Oplysningerne i listerne for de nævnte medlemsstater i bilag I til beslutning 2009/821/EF bør derfor ændres i overensstemmelse hermed.
(3)
På grundlag af meddelelser fra Spanien og Nederlandene bør oplysningerne vedrørende grænsekontrolstederne i Barcelona, Gran Canaria og Tenerife Sur lufthavne i Spanien og Rotterdam havn i Nederlandene ændres i listen i bilag I til beslutning 2009/821/EF.
(4)
Efter at Kommissionens audittjeneste (tidligere benævnt Kommissionens kontroltjeneste), Levnedsmiddel- og Veterinærkontoret (FVO), har udført en audit med tilfredsstillende resultat, kan grænsekontrolstedet i Nuuk i Grønland godkendes for alle kategorier af produkter, der ikke er bestemt til konsum. De relevante oplysninger for nævnte grænsekontrolsted i bilag I til beslutning 2009/821/EF bør derfor ændres i overensstemmelse hermed.
(5)
FVO udførte audit i Kroatien og fremsatte derefter nogle henstillinger til denne medlemsstat. Kroatien efterkom henstillingerne tilfredsstillende med en handlingsplan og med ændringen af godkendelseskategorierne for grænsekontrolstedet i Rijeka. Oplysningerne vedrørende dette grænsekontrolsted i bilag I til beslutning 2009/821/EF bør derfor ændres i overensstemmelse hermed.
(6)
Beslutning 2009/821/EF bør derfor ændres.
(7)
Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder -
VEDTAGET DENNE AFGØRELSE:
Artikel 1
Bilag I til beslutning 2009/821/EF ændres som angivet i bilaget til denne afgørelse.
Artikel 2
Denne afgørelse er rettet til medlemsstaterne.
Udfærdiget i Bruxelles, den 8. oktober 2014.

Labels: 3
18
15
6